Бабруйская ЦЭЦ-1

Бабруйская ЦЭЦ-1 — прадпрыемства энергетыкі ў горадзе Бабруйск.

 Гісторыя 
Пастановай Савета Міністраў БССР ад 17.09.1946 года № 1761 было прадегледжано будаўніцтва Бабруйскай ЦЭЦ-1 магутнасцю 7,4 мВт на базе электрастанцыі гідролізнага завода з мэтай забеспячэння горада Бабруйска электраэнергіяй, а таксама электра- і цеплаэнэргіяй прадпрыемстваў, размешчаных у раёне ЦЭЦ-1.

У 1949 годзе была уведзена ў дзеянне турбіна фірмы АЕГ магутнасцю 2,4 мВт з прамысловым адборам пара ціскам 4 ата. Затым была ўстаноўленая другая турбіна фірмы АЕГ магутнасцю 5 мВт з прамысловымі адборамі пара 16,5 і 5,5 ата, катлы прадукцыйнасцю 12 т/гадзіна, якія працуюць на кусковым торфе, былі дэмантаваныя і на іх месцы ўстаноўленыя катлы прадукцыйнасцю 40т/гадзіна фірмы «Бакок-Верке», якія працуюць на фрэзерным торфе. Бабруйская ЦЭЦ-1 была аб’яднаная з гарадской электрастанцыяй.

На 3-й чэрзе пашырэння Бабруйскай ЦЭЦ-1 была уведзена турбіна АП-6 магутнасцю 6 мВт, катлаагрэгат БКЗ-75-39 кв прадукцыйнасцю 75 т/гадзіна, новая хімводаачыстка па схеме вапнавання, каагуляцыя, дзвюхступенчатае натрыйкаціаніраванне. 4-я чарга пашырэння (1965) — увод у дзеянне яшчэ аднога катла БКЗ-75-39 ФБ.

З 1953 года Бабруйская ЦЭЦ-1 працавала паралельна з Асіповіцкай гідраэлектрастанцыяй магутнасцю 2,1 мВа па лініі сувязі 35 кв. З 1959 года, пасля ўстаноўкі на падстанцыі ЦЭЦ-1 трансфарматара 31,5 мВа, яна пачала працаваць паралельна з энергасістэмай па лініі 110 кв праз падстанцыю «Мірадзіно». У далейшым магутнасць падстанцыі павялічвалася — устаноўленыя трансфарматары 25 і 40 мВа, сувязь з энергасістэмай па 2-м ЛЭП-110 кв праз размеркавальнае ўстройства 110 кв Бабруйскай ЦЭЦ-2.

Для забеспячэння пачатку цэнтралізаванага цеплазабеспячэння горада з цепланосбітам «гарачая вада» на ЦЭЦ-1 была уведзена сеткавая падагравальная налада, пабудавана і ўведзена ў 1967 годзе ў дзеянне цепламагістраль ЦЭЦ-1 — вул. Мінская.

У 1970 годзе Бобруйская ЦЭЦ-1 па загаду Белгалоўэнэрга была злучана з Бобруйской ЦЭЦ-2 (якая тады толькі будавалася) у адно прадпрыемства — Бабруйскую ЦЭЦ-2. ЦЭЦ-1 стала менавацца чаргой сярэдняга ціску — ЧСЦ Бабруйскай ТЭЦ-2.

З уводам новых магутнасцяў на Бабруйскай ЦЭЦ-2 было прынята рашэнне аб спыненні выпрацоўкі электраэнергіі на ЧСЦ і турбіны ў 1973—1974 гадах былі дэмантаваныя. З мэтай спынення спальвання торфу ў катлах Госплан СССР у 1977 годзе вызначыў: асноўнае паліва для Бабруйскай ЦЭЦ-1 — мазут. У 1982 году катлаагрэгаты ЦЭЦ-1 былі рэканструяваныя з перакладам на спальванне мазуту.

У сувязі з растам аб’емаў працы па аб’ектах цэнтралізаванага цеплазабеспячэння, у 1992 годзе з састава Бабруйскай ЦЭЦ-2 вылучана самастойнае прадпрыемства — Бабруйские цеплавыя сеткі з уключанымі ў іх састаў падраздзеленнямі былой ЦЭЦ-1.

У 1998 году уведзена ў дзеянне цепламагістраль ад ЦЭЦ-1 да вул. Кастрычніцкай, працягласцю 3,2 км. Увод дадзенай цепламагістралі ў працу значна палепшыў гідраўлічны рэжым у існуючых цеплавых сетках. У 1999 годзе кацёл № 3 пераведзены на спальванне прыроднага газу.

 Літаратура 
 Кулявец, Л. Адроджаная ЦЭЦ № 1 гатова да эксплуатацыі / Л. Кулявец Бабруйскае жыццё. — 2003. — 8 жніўня. — С. 2.
 Кулявец, Л. Цёплая хата настоем багатая: (Бабруйскія ЦЭЦ-1 і ЦЭЦ-2) / Л. Кулявкц // Бабруйскае жыццё. — 2003. — 27 мая. — С. 2.
 Кулявец, Л. Бабруйск становіцца лідэрам: (Увод на вытворчай тэрыторыі ЦЭЦ № 1 катла па спальванню, торфу, што павінна адбыцца ў другой палове 2005 года) / Л. Кулявец // Бабруйскае жыццё. — 2005. — 18 студз. — С. 2.
 Мазуренко, А. В квартирах центра станет теплее: (О работе ТЭЦ-1) / А. Мазуренко // Коммерческий курьер. — 2003. — 19 июля. — С. 2.

Катэгорыя:Цеплавыя электрастанцыі Беларусі
Катэгорыя:Прадпрыемствы Бабруйска